
ДО
ОБЩИНСКИТЕ СЪВЕТНИЦИ
В ДОБРИЧКИ ОБЩИНСКИ СЪВЕТ

ПРЕДЛОЖЕНИЕ
от ГЕОРГИ СЛАВЧЕВ КОЕВ
Председател на Добрички общински съвет

Относно: Изменение и допълнение на Правилника за организацията и дейността на Общинския съвет, неговите комисии и взаимодействието му с общинската администрация, приет с Решение № 116/29.05.2024 г. на Добричкия общински съвет

УВАЖАЕМИ ОБЩИНСКИ СЪВЕТНИЦИ,

Приемането на Закона за прозрачност при представителство на интереси (ЗППИ), обнародван в Държавен вестник, бр. 30 от 27 март 2026 г., налага допълване на процедурите по подготовка и разглеждане на актовете на Добричкия общински съвет. Член 8, ал. 2 – 4 ЗППИ и допълненият чл. 26, ал. 5 от Закона за нормативните актове изискват проследимост на постъпилите становища, качеството на подателите и резултатите от консултациите. Член 11 ЗППИ предвижда деклариране на интереси и свързаност при работни групи, консултативни съвети и документирани изслушвания.
С приложения проект се уреждат организирането на консултациите, изготвянето и публикуването на справката и представянето ѝ с материалите за приемане на акта. Определят се редът за събиране на декларациите и отговорните лица. Допълват се функциите на Секретариата и се създава препратка към отделните правила за личните срещи и календарите. Измененията осигуряват връзката между законовите изисквания и действащия вътрешен ред за работа на съвета.
Проектът и мотивите се предоставят за обществени консултации с 30-дневен срок по чл. 26, ал. 4 ЗНА. След приключването им към настоящото предложение следва да се приложи публикуваната справка по чл. 26, ал. 5 ЗНА и чл. 8, ал. 2 – 4 ЗППИ, а проектът да бъде съобразен с резултатите от обсъждането преди внасянето му за приемане.
С оглед изложеното предлагам, след приключване на обществените консултации и изпълнение на изискванията на чл. 26 и чл. 28 ЗНА, Добричкият общински съвет да приеме следното решение:
ПРОЕКТ ЗА РЕШЕНИЕ

На основание чл. 21, ал. 3 от Закона за местното самоуправление и местната администрация във връзка с чл. 79 от Административнопроцесуалния кодекс и чл. 8 и чл. 11 от Закона за прозрачност при представителство на интереси Добричкият общински съвет:
1. Приема Правилник за изменение и допълнение на Правилника за организацията и дейността на Общинския съвет, неговите комисии и взаимодействието му с общинската администрация съгласно приложението, което е неразделна част от настоящото решение.
2. Възлага на председателя на общинския съвет да организира разгласяването на приетия правилник по реда на чл. 78, ал. 3 от Административнопроцесуалния кодекс във връзка с чл. 8, ал. 1 от Правилника и публикуването на актуализирания му текст на интернет страницата на Община Добричка.
Приложения:
1. Проект на Правилник за изменение и допълнение. 
2. Мотиви към проекта. 


ВНОСИТЕЛ:
ГЕОРГИ КОЕВ
Председател на Добрички общински съвет

